หุ้นรพ.วิ่งยกแผง! รับผลดีรัฐเปิดทาง “เอกชน” นำเข้าวัคซีนโควิด
หุ้นรพ.วิ่งยกแผง! รับผลดีรัฐเปิดทาง “เอกชน” นำเข้าวัคซีนโควิด
หุ้นรพ.วิ่งยกแผง! รับผลดีรัฐเปิดทาง “เอกชน” นำเข้าวัคซีนโควิด
12 เม.ย. 2564

ผู้สื่อข่าวรายงานว่า ล่าสุด  ณ เวลา 11.12 น. ราคาหุ้น บริษัท โรงพยาบาลวิภาวดี จำกัด (มหาชน) หรือ VIBHA อยู่ที่ 2.26 บาท บวก 0.18 บาท หรือ 8.65% สูงสุดที่ 2.32 บาท ต่ำสุดที่ 2.18 บาท ด้วยมูลคาซื้อขาย 561.34 ล้านบาท
ราคาหุ้นบริษัท บางกอก เชน ฮอสปิทอล จำกัด (มหาชน) หรือ BCH อยู่ที่ 17 บาท บวก 0.18 บาท หรือ 8.65% สูงสุดที่ 2.32 บาท ต่ำสุดที่ 2.18 บาท ด้วยมูลคาซื้อขาย 561.34 ล้านบาท
ราคาหุ้นบริษัท โรงพยาบาลจุฬารัตน์ จำกัด (มหาชน) หรือ CHG อยู่ที่ 3.04 บาท บวก 0.06 บาท หรือ 2.01% สูงสุดที่ 3.10 บาท ต่ำสุดที่ 3 บาท ด้วยมูลคาซื้อขาย 407.87 ล้านบาท
ราคาหุ้นบริษัท โรงพยาบาลราชธานี จำกัด (มหาชน) หรือ RJH อยู่ที่ 29.25 บาท บวก 0.50 บาท หรือ 1.74% สูงสุดที่ 29.75 บาท ต่ำสุด 29 บาท ด้วยมูลคาซื้อขาย 19.83 ล้านบาท
ราคาหุ้นบริษัท โรงพยาบาลเอกชล จำกัด (มหาชน) หรือ AHC อยู่ที่ 14.40 บาท บวก 0.40 บาท หรือ 2.86% สูงสุดที่ 14.90 บาท ต่ำสุดที่ 14.20 บาท ด้วยมูลคาซื้อขาย 1.39 ล้านบาท
โดยปัจจัยที่ส่งผลให้ราคาหุ้นกลุ่มโรงพยาบาลเช้านี้ส่วนใหญ่ปรับตัวขึ้น สวนทางดัชนี SET ที่ปรับตัวลง เนื่องจากได้ประโยชน์จากการแพร่ระบาดโควิด-19  หลังรัฐบาลเปิดทางให้โรงพยาบาลเอกชนจัดหาวัคซีนได้
ทั้งนี้ เมื่อวัน 9 เม.ย.64 พล.อ.ประยุทธ์ จันทร์โอชา นายกรัฐมนตรีและรมว.กลาโหม กล่าวหลังการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค.ชุดเล็ก ร่วมกับคณะแพทย์จากโรงพยาบาลของรัฐและเอกชนว่า วันนี้ได้เชิญทั้งภาครัฐ เอกชนและสาธารณสุข มาหารือถึงหลักการทางการแพทย์ การอำนวยความสะดวก และการจัดหาวัคซีน ซึ่งหลักการสำคัญคือจะทำอย่างไร ให้มีวัคซีนเพิ่มขึ้นเพื่อเป็นทางเลือก โดยจะต้องไปแก้ไขกระบวนการนำเข้า เพื่อให้โรงพยาบาลเอกชนที่มีความพร้อมได้จัดหาวัคซีนเอง เพื่อเป็นการช่วยภาครัฐอีกทางหนึ่ง เนื่องจากขณะนี้มีแต่วัคซีนที่รัฐบาลจัดหาในภาวะฉุกเฉิน
อย่างไรก็ตามขณะนี้ภาครัฐจัดเตรียมวัคซีนให้บริการประชาชน 70 ล้านโดส สามารถฉีดได้ประมาณ 35 ล้านคน จำเป็นต้องจัดหาวัคซีนทางเลือกเพื่อฉีดให้ประชาชนอีก 5 ล้านคน หรืออีกประมาณ 10 ล้านโดส เพื่อที่จะสามารถช่วยสร้างภูมิคุ้มกันหมู่ได้ ซึ่งทางนายกสมาคมโรงพยาบาลเอกชน เสนอตัวว่ามีความสามารถในการจัดหาวัคซีนได้ แต่ต้องการให้ภาครัฐช่วยอำนวยความสะดวกให้ ซึ่งนายกรัฐมนตรีได้สั่งการให้มีการตั้งคณะกรรมการขึ้นมา 1 ชุด โดยให้นายกสมาคมโรงพยาบาลเอกชน หารือร่วมกับองค์การอาหารและยา (อย.) และผู้อำนวยการสถาบันวัคซีน ไปหาข้อสรุปและเสนอมายังนายกรัฐมนตรีภายใน 1 เดือน